Арсений Тарковски
Земно

Превод от руски: Светлозар Жеков, 2007

chitanka.info

Когато съм раждан, да бе отредена

божествена люлка за мен,

израснал бих с облачно мляко свещено,

от майка небесна роден.

И бог щях да стана на ручей — и хляба,

и гроба да пазя в борба, —

но аз съм човек и безсмъртен не трябва

да бъда — с неземна съдба.

И тъй съм щастлив, че отдавна се взирам

над сълзи солени, над жлъч и тъга.

Какво пък — прощавай, божествена лира,

не ми се надсмивай сега.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.